28. ΠΡΑΞΗ ΔΙΟΙΚΗΤΗ ΤΡΑΠΕΖΑΣ ΤΗΣ ΕΛΛΑΔΟΣ Αριθ. 2356/31.3.95 (Άρθρ.1 του Νόμ. 1266/82) της 31 Μαρτ./13 Απρ. 1995 (ΦΕΚ Α΄  71) Επιτόκιο χρεωστικών υπολοίπων των τρεχουμένων λογαριασμών των πιστωτικών ιδρυμάτων.  Αφού έλαβε υπόψη: α)το άρθρ. 1 του Νόμ. 1266/82 "όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις". β)την ΠΔ/ΤΕ 2185/24.3.93 και ειδικότερα το Κεφ. ΙΙΙ παρ. 1, γ)την ΠΔ/ΤΕ 2214/15.6.93 όπως ισχύει (τελ. ΠΔ/ΤΕ 2331/27.9.94). δ)τις εξελίξεις των εγχώριων νομισματοποιστωτικών μεγεθών καθώς και τις πρόσφατες προσαρμογές αντίστοιχων επιτοκίων στις αγορές χρήματος των χωρών της Ευρωπαϊκής Ένωσης, αποφάσισε: Να τροποποιήσει την ΠΔ/ΤΕ 2214/15.6.93, όπως ισχύει και να καθορίσει από 31 Μαρτ. 1995 το επιτόκιο των χρεωστικών υπολοίπων στους τρεχούμενους λογαριασμούς καταθέσεων των πιστωτικών ιδρυμάτων στην Τράπεζα της Ελλάδος σε 28% το χρόνο. Από τις διατάξεις της παρούσας Πράξης δεν προκαλείται δαπάνη σε βάρος του κρατικού προϋπολογισμού. 